Lynn Davies

Lynn Davies (s. 20. toukokuuta 1942 Nantymoel, Wales) on brittiläinen yleisurheilija ja pituushypyn olympiavoittaja.Lynn Davies Bio, Stats, and Results  Olympics at Sports-Reference.com 

Lynn Davies, lempinimeltään Lynn The Leap (Loikka-Lynn) voitti olympiakultaa Tokiossa 1964 tuloksella 807. Tokion pituushypyn tulostaso jäi vaatimattomaksi kylmän ja sateisen sään takia. Amerikkalainen Ralph Boston ja neuvostoliittolainen Igor Ter-Ovanesjan olivat ennakkosuosikkeja, mutta joutuivat taipumaan, sillä Davies oli vaikeissa olosuhteissa kuin kotonaan.

Davies voitti Euroopan mestaruuden vuonna 1966 tuloksella 798 ja EM-hopeaa kolme vuotta myöhemmin tuloksella 807. Daviesin ennätyshyppy kantoi 823 Méxicon olympiavuonna 1968. Méxicossa Davies kuitenkin epäonnistui ja jäi yhdeksänneksi. Hän päätti uransa 1972.

Lynn Davies on toiminut Britannian yleisurheiluliiton puheenjohtajana.

 Lähteet 

 Aiheesta muualla 

 Sportinglife.com / Davies 
 BBC / Daviesin haastattelu 
 Sporting Heroes / Davies 

Luokka:Brittiläiset pituushyppääjät
Luokka:Brittiläiset olympiavoittajat
Luokka:Vuonna 1942 syntyneet
Luokka:Elävät henkilöt